เรื่องร้องเรียน (ร้องเรียน,คลอง) วันที่ 2023-01-05 20:24:02 — แขวงบางค้อ เขตจอมทอง กรุงเทพมหานคร
โรงงานทำขนม บ้านฝอยทอง มีการจ้างแรงงานต่างด้าวชาวลาวมาทำงาน และสร้างความเดือดร้อนรำคาญโดย คนงานส่งเสียงดังรบกวน และเทสิ่งปฏิกูลจากการทำขนมลงคลองระบายน้ำข้างโรงงาน ทำให้น้ำในคลองบูดเน่าส่งกลิ่นเหม็น เคยแจ้งไปทางฝ่ายสิ่งแวดล้อมของทาง สนง. เขตจอมทอง แล้วหลายครั้ง แต่ยังเพิกเฉยไม่ดำเนินการ แค่อ้างเพียงว่าทางโรงงานได้มีการติดตั้งบ่อดักไขมันแล้ว แต่คลองยังมีกลิ่นเหม็นเน่าเนื่องจาก ทางฝ่ายสิ่งแวดล้อมไปตรวจแต่อ้างว่า กำลังปรับปรุงระบบบำบัดน้ำเสีย โดยจ้างรถเทศบาลมาสูบน้ำเสีย แสดงว่าทางโรงงานยังไม่มีระบบบำบัดน้ำเสียที่ได้มาตรฐาน แต่ทางฝ่ายสิ่งแวดล้อมยังอ้างแบบนี้มาหลายครั้ง และคลองยังมีกลิ่นเหม็นเน่าอยู่  เหมือนเป็นการเข้าข้างทางผู้ถูกร้องเรียน จึงขอตั้งข้อสันนิษฐานในเรื่องการทำงานที่ไม่โปร่งใสของทางเจ้าหน้าที่ฝ่ายสิ่งแวดล้อมของ สนง. เขตจอมทอง ขอให้ทางทีมงานของท่านผู้ว่า กทม. ให้ดำเนินการตรวจสอบพฤติกรรมการทำงานของ เจ้าหน้าที่ฝ่ายสิ่งแวดล้อม ของ สนง. เขตจอมทอง ในเรื่องดังกล่าวด้วย